turjo4nis/wikipedia-bn-dump-20250701 huggingface dataset:
মালয়ালম চলচ্চিত্র শিল্পী সমিতি

মালয়ালম চলচ্চিত্র শিল্পীদের সমিতি (AMMA) হল মালয়ালম চলচ্চিত্র শিল্পে কাজ করা ভারতীয় চলচ্চিত্র অভিনেতা এবং অভিনেত্রীদের একটি সংস্থা, যা ১৯৯৪ সালে গঠিত হয়।

পরিচালনা পর্ষদ 
পরিচালনা পর্ষদ তিন বছরের জন্য কাজ  করে। এতে একজন সভাপতি, দুইজন সহ-সভাপতি, সাধারণ সম্পাদক, যুগ্ম সম্পাদক, কোষাধ্যক্ষ এবং অন্যান্য কার্যনির্বাহী কমিটির সদস্য অন্তর্ভুক্ত থাকে। শুধুমাত্র যারা আজীবন সদস্যপদে আছেন, তারা শাসক সংস্থার সদস্য হতে পারেন।

জনসাধারণের প্রতি অবদান 
 সংস্থাটি ২০১৮ সালের কেরালার বন্যার সময় মুখ্যমন্ত্রীর দুর্দশা ত্রাণ তহবিলে  লক্ষ টাকা  অনুদান দিয়েছিল। 
 মুখ্যমন্ত্রীর ত্রাণ তহবিলের জন্য  কোটি টাকা সংগ্রহের উদ্দেশ্যে এএমএমএ, এশিয়ানেটের সঙ্গে যৌথভাবে ২০১৮ সালের ডিসেম্বর মাসে আবুধাবিতে একটি মঞ্চ প্রদর্শনী আয়োজন করেছিল

হেমা কমিটি রিপোর্ট 
২০২৪ সালের আগস্টে, মালয়ালম চলচ্চিত্র শিল্পী সমিতি (এএমএমএ) একটি বিতর্কের কেন্দ্রে চলে আসে যখন কেরালা হাইকোর্টের নির্দেশে দীর্ঘ প্রতীক্ষার পর বিচারপতি হেমা কমিটির রিপোর্ট  জনসমক্ষে প্রকাশিত হয়। ২০১৯ সালে সম্পন্ন হওয়ার পর থেকে এই রিপোর্টটি গোপন রাখা হয়েছিল এবং এটি মালায়ালাম চলচ্চিত্র শিল্পে নারীদের মুখোমুখি হওয়া কঠিন চ্যালেঞ্জ এবং বৈষম্য সম্পর্কে আলোকপাত করে। ২০১৭ সালে একটি প্রখ্যাত অভিনেত্রীর চমকপ্রদ অপহরণ ও যৌন নির্যাতনের পরবর্তী সময়ে গঠিত এই কমিটি, চলচ্চিত্র জগৎে নারীদের কাজের পরিবেশ তদন্ত করার দায়িত্বে ছিল।

প্রকাশিত তথ্য ও অভিযোগের অনুসরণ করে, বিখ্যাত অভিনেতা মোহনলাল ২৭ আগস্ট এএমএমএ-এর সভাপতি পদ থেকে পদত্যাগ করেন এবং কার্যনির্বাহী কমিটির সকল সদস্যও যৌথভাবে পদত্যাগপত্র জমা দেন। কমিটি বিলুপ্ত হয়ে গেছে বলে মনে হচ্ছে, যদিও কিছু মহিলা সদস্য পরে জানান যে তারা তাদের পদত্যাগপত্র জমা দেননি। দুই মাসের মধ্যে একটি নতুন কমিটি গঠন করা হবে, ততক্ষণ পর্যন্ত বর্তমান কমিটি তত্ত্বাবধায় হিসেবে কাজ  করবে।

তথ্যসূত্র 

ভারতের চলচ্চিত্র সংস্থা
ভোদা

ভোদা শব্দটি বাংলায় যোনির সমার্থক শব্দ অথবা অশ্লীল রূপাত্মক শব্দ। কিন্তু বিভিন্ন ভাষায় তার অর্থ ভিন্ন হয়। সিরিলিক, পোলিশ, বেলারুশিয়ান ইত্যাদি বেশ কয়েকটি স্লাভিক ভাষায় ভোদা শব্দের অর্থ হল জল। 

উইকিপিডিয়ায় ভোদা শিরোনামের প্রবন্ধগুলো:

ভোদা (লুধিয়ানা জেলার একটি গ্রাম) হল একটি গ্রাম যা পাঞ্জাবের লুধিয়ানা জেলার লুধিয়ানা পূর্ব তহসিলে অবস্থিত।
ভোদা (জলন্ধর জেলার একটি গ্রাম) ভোদা হল ভারতের পাঞ্জাব রাজ্যের জলন্ধর জেলার ফিল্লাউরের একটি গ্রাম।
ভোদা হোশনাক ভারতের হরিয়ানার ফতেহাবাদ জেলার একটি গ্রাম।
ভোদা (সম্প্রদায়) হল মার্কিন যুক্তরাষ্ট্রের ক্যানসাসের ট্রেগো কাউন্টিতে অবস্থিত একটি অসংগঠিত সম্প্রদায়।
ক্রিস্টা ভোদা কেলি (জন্ম ৩১ মে, ১৯৭৪) একজন আমেরিকান স্পোর্টসকাস্টার।
ভোদা (গান), ইউরোভিশন গান প্রতিযোগিতা ২০২০-এ স্লোভেনিয়ার প্রতিনিধিত্বকারী আনা সোক্লিকের একটি গান।

তথ্যসূত্র
ওয়ালিদ আলহওয়াশলা

ওয়ালিদ খলিল আলহওয়াশলা (; ; জন্ম ১১ অক্টোবর, ১৯৮১)  একজন আরব ইসরায়েলি রাজনীতিবিদ যিনি ২০২২ সালের নির্বাচনে সংযুক্ত আরব তালিকার জন্য নেসেটে নির্বাচিত হন।

রাজনৈতিক ক্যারিয়ার 
২০২২ সালের আগস্টে অনুষ্ঠিত প্রাথমিক নির্বাচনের পর তাকে সংযুক্ত আরব তালিকার নির্বাচনী তালিকার তৃতীয় স্লটে রাখা হয়েছিল।

তথ্যসূত্র

বহিঃসংযোগ 
 

হাইফা বিশ্ববিদ্যালয়ের প্রাক্তন শিক্ষার্থী
ইসরায়েলে ইসলামি আন্দোলনের রাজনীতিবিদ
নেসেটের আরব সদস্য
ইসরায়েলের আরব রাজনীতিবিদ
নেসেটের সদস্য ২০২২-২০২৬
সংযুক্ত আরব তালিকার রাজনীতিবিদ
জীবিত ব্যক্তি
১৯৮১-এ জন্ম
ইয়াসির হুজিরাত

ইয়াসির মাহমুদ হুজিরাত (; ; জন্ম ১৯ ডিসেম্বর, ১৯৬৫  ) একজন আরব ইসরায়েলি জিনতত্ত্ববিদ এবং রাজনীতিবিদ যিনি ২০২২ সালের নির্বাচনে সংযুক্ত আরব তালিকার জন্য নেসেটে নির্বাচিত হন।

রাজনৈতিক কর্মজীবন 
২০২২ সালের আগস্টে অনুষ্ঠিত প্রাথমিক নির্বাচনের পর তাকে সংযুক্ত আরব তালিকার নির্বাচনী তালিকার পঞ্চম স্লটে রাখা হয়েছিল।

তথ্যসূত্র

বহিঃসংযোগ 
 

জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী
ইসরায়েলে ইসলামি আন্দোলনের রাজনীতিবিদ
নেসেটের আরব সদস্য
ইসরায়েলের আরব রাজনীতিবিদ
নেসেটের সদস্য ২০২২-২০২৬
সংযুক্ত আরব তালিকার রাজনীতিবিদ
জীবিত ব্যক্তি
১৯৬৫-এ জন্ম
রজব আলী খান চৌধুরী ভবন

রজব আলী খান চৌধুরী ভবন কুষ্টিয়ায় অবস্থিত একটি প্রাচীন ভবন। ১৮৯৫ সালে এই ভবনটি নির্মাণ করা হয়েছিল। তৎকালীন সময়ের কুষ্টিয়ার সমাজ সেবক রজব আলী খান এই ভবন নির্মাণ করেছিলেন।

অবস্থান 

ভবনটি কুষ্টিয়া পৌরসভার মিলপাড়ায় অবস্থিত। ভবনের পূর্ব দিকে রয়েছে টেগর লজ, পশ্চিম দিকে বড় স্টেশন জামে মসজিদ (১৯১৭), উত্তর দিকে রয়েছে কুষ্টিয়া রেলওয়ে স্টেশন ও দক্ষিণ দিকে রয়েছে মোহিনী মিলের পরিত্যক্ত কারখানা।

ইতিহাস 

রজব আলী খান ১৮৬৩ সালে ছেউড়িয়ায় জন্ম গ্রহণ করেন। সমাজ সেবামূলক কাজের জন্য ব্রিটিশ সরকারের পক্ষ থেকে তিনি চৌধুরী উপাধি লাভ করেন। তিনি কুষ্টিয়া রেলওয়ে স্টেশন সংলগ্নে ১৮৯৫ সালে ভবনটি নির্মাণ করেছিলেন। ১৯৫৮ সালে ৯৫ বছর বয়সে তিনি মৃত্যুবরণ করেন।

অবকাঠামো 

কুষ্টিয়া পৌর ভবনের মতো এই ভবন নির্মাণেও ইন্দো-ইউরোপীয় স্থাপত্য রীতি ব্যবহৃত হয়েছে। ভবনটিতে ২টি তলা রয়েছে। ভবনের গাঁথুনি চুন-সুরকির তবে দেওয়ালে সিমেন্টের পলেস্তারা রয়েছে। ছাদে ব্যবহার করা হয়েছে শালকাঠের কড়ি-বরগা। এর উপরে ২ স্তর বিশিষ্ট টালি, তার উপরে চুন-সুরকির ঢালাই। ভবনের সামনের ফ্যাসেড আড়াআড়িভাবে  লম্বা। ভবনের উভয় তলাতেই বারান্দা রয়েছে। এই বারান্দায় কোরিনথিয়ার রীতিতে ৮টি করে স্তম্ভ রয়েছে।

ভবনের জানালার পরিমাপ ৫ ফুট ১০ ইঞ্চি ও ৩ ফুট ৫ ইঞ্চি। দরজার উচ্চতা ৬ ফুট ৬ ইঞ্চি ও প্রস্থ ৪ ফুট ৫ ইঞ্চি হলেও মূল দরজার উচ্চতা ৭ ফুট ও প্রস্থ ৫ ফুট।

চিত্রশালা

তথ্যসূত্র

গ্রন্থপঞ্জি

বহিঃসংযোগ 

 রজব আলী খান চৌধুরী ভবন সম্পর্কিত ভিডিও, প্রাণের প্রিয় কুষ্টিয়া

কুষ্টিয়ার দর্শনীয় স্থান
১৮৯৫-এ ব্রিটিশ ভারতে প্রতিষ্ঠিত
কুষ্টিয়ার ভবন ও স্থাপনা
ভারতীয় সাইবার অপরাধ সমন্বয় কেন্দ্র

ভারতীয় সাইবার অপরাধ সমন্বয় কেন্দ্র হল একটি সরকারি উদ্যোগ, যা ভারতে সাইবার অপরাধের সাথে সমন্বিত এবং কার্যকরভাবে মোকাবিলা করার জন্য তৈরি করা হয়েছে। এটি ভারত সরকারের স্বরাষ্ট্র মন্ত্রণালয়ের অধিভুক্ত।     এই প্রকল্পটি অক্টোবর ২০১৮ সালে অনুমোদিত হয়েছিল, যার জন্য প্রস্তাবিত অর্থের পরিমাণ ছিল ।

ইতিহাস 
ভারতীয় সাইবার অপরাধ সমন্বয় কেন্দ্র স্থাপনের পরিকল্পনাটি স্বরাষ্ট্র মন্ত্রণালয় (ভারত) দ্বারা ২০১৮ সালের অক্টোবর মাসে অনুমোদিত হয়। ২০২০ সালের জানুয়ারি মাসে ভারতের স্বরাষ্ট্রমন্ত্রী অমিত শাহ এটি নয়াদিল্লিতে উদ্বোধন করেন।

২০২০ সালের জুনে, I4C-এর সুপারিশে, ভারত সরকার ৫৯টি চীনা মোবাইল অ্যাপ নিষিদ্ধ করেছিল।  

২০২৩সালের অক্টোবরে গুগল ভারতীয় ব্যবহারকারীদের অনলাইন জালিয়াতি থেকে রক্ষা করতে, ভারতীয় সাইবার অপরাধ সমন্বয় কেন্দ্রের সাথে কাজ করার জন্য ডিজি কবচ(DigiKavach) চালু করেছে।

ওভারভিউ 
ভারতীয় সাইবার অপরাধ সমন্বয় কেন্দ্রের ৭টি উপাদান রয়েছে যা হল 

 জাতীয় সাইবার অপরাধ নিরাপত্তা বিশ্লেষণ বিভাগ (TAU)
 জাতীয় সাইবার ক্রাইম রিপোর্টিং পোর্টাল
 জাতীয় সাইবার ক্রাইম প্রশিক্ষণ কেন্দ্র
 সাইবার ক্রাইম ইকোসিস্টেম ম্যানেজমেন্ট ইউনিট
 জাতীয় সাইবার ক্রাইম রিসার্চ অ্যান্ড ইনোভেশন সেন্টার
 ন্যাশনাল সাইবার ক্রাইম ফরেনসিক ল্যাবরেটরি (এনসিএফএল) ইকোসিস্টেম
 যৌথ সাইবার অপরাধ তদন্ত দলের জন্য প্ল্যাটফর্ম

তথ্যসূত্র

বহিঃসংযোগ 

 ভারতীয় সাইবার অপরাধ সমন্বয় কেন্দ্র (I4C)  ( স্বরাষ্ট্র মন্ত্রণালয় ) সম্পর্কে বিশদ বিবরণ
২০১৮-এ প্রতিষ্ঠিত সরকারি সংস্থা
২০১৮-এ ভারতে প্রতিষ্ঠিত
ভারতে ইন্টারনেট
স্বরাষ্ট্র মন্ত্রক (ভারত)
বাংলাদেশে সরকারী চলচ্চিত্র অনুদান

বাংলাদেশে সরকারী চলচ্চিত্র অনুদান গণপ্রজাতন্ত্রী বাংলাদেশ সরকার এর তথ্য ও সম্প্রচার মন্ত্রণালয়ের অধীস্থ একটি অনুদান প্রকল্প। প্রতি অর্থবছরে চলচ্চিত্র শিল্পে মেধা ও সৃজনশীলতাকে উৎসাহিত করার লক্ষ্যে ১৯৭৬ সাল থেকে সিনেমা নির্মাণের জন্য সরকারি অনুদান দেওয়া হয়ে থাকে। মাঝে রাজনৈতিক অস্থিতিশীলতার কারণে বন্ধ থাকলেও ২০০৭-০৮ অর্থবছর থেকে আবারও তা নিয়মিত হয়েছে। প্রথম অনুদান প্রাপ্ত চলচ্চিত্র সূর্য দীঘল বাড়ী।

ইতিহাস 
১৯৭৬ সাল থেকে সিনেমা নির্মাণের জন্য সরকারি অনুদান দেওয়া হয়ে থাকে। বেশ কয়েকবার অনুদান প্রদান বন্ধ থাকলেও, ২০০৭-০৮ অর্থ বছর থেকে নিয়মিত ভাবে আবার চলচ্চিত্র অনুদান প্রদান করা হচ্ছে।

অনুদানের প্রকার 
বাংলাদেশের চলচ্চিত্র অনুদানের মাধ্যমে বিভিন্ন ধরনের চলচ্চিত্র প্রকল্প অগ্রাধিকার পায়, যেমন ডকুমেন্টারি, কাহিনী নির্ভর ও মুক্তিযুদ্ধ ও সাহিত্য নির্ভর চলচ্চিত্র অগ্রাধীকার পেয়ে থাকে। স্বল্প দৈর্ঘ্য ( অনুর্ধ ৩০ মিনিট) ও পূর্ণদৈর্ঘ্য এই দুই প্রকারের চলচ্চিত্র কে অনুদান প্রদান করা হয়।

সমালোচনা 
রাজনৈতিক পট-পরিবর্তনের সময়ে ও পারিপার্শ্বিক কারণে অনুদান প্রদান বন্ধ থাকতে দেখা গেছে। তাছাড়া অনুদান প্রদানের ক্ষেত্রে প্রার্থীদের যথাযথ মূল্যায়ন না করে রাজনৈতিক কারন ও অসঙ্গতির হয়েছে এমন অভিযোগ পাওয়া গেছে নানা সময়।

তথ্যসূত্র 

চলচ্চিত্র অনুদান
বাংলাদেশ
চলচ্চিত্র
চলচ্চিত্রনির্মাণ
শাবিব ইবনে আবদুল্লাহ আন-নাহশালী

শাবিব ইবনে আবদুল্লাহ আন-নাহশালী () হলেন ইসলামের নবী হজরত মুহাম্মদ এর একজন সাহাবী। তিনি কারবালার যুদ্ধ এ নিহত হন।

বংশধারা 
শাবিব ইবনে আবদুল্লাহ আন-নাহশালী আল-বাসরি বনু নাহশাল গোত্রের একজন সদস্য ছিলেন। এই গোত্র বনু তায়েম শাখার অন্তর্গত। ফার্সি ভাষার কিছু গ্রন্থে তাকে হারিছ ইবনে সারি আল-হামাদানির দাস হিসেবে উল্লেখ করা হয়েছে, যিনি কারবালা গিয়েছিলেন সাইফ ইবনে আল-হারিছ আল-হামাদানি এবং মালিক ইবনে আবদুল্লাহ ইবনে সারির সাথে। কিন্তু এই তথ্যগুলোর সাথে অন্যদের লিখিত ইতিহাসের কিছুটা মতপার্থক্য রয়েছে। অন্যেরা বলেছেন যে, তিনি মদিনা থেকে হুসাইন ইবনে আলি এর সাথে ছিলেন। তবে, মামাকানি বলেন যে, শাবিব আব্দুল্লাহ নন, অন্য কেউ এসেছিলেন। মুহাম্মদ মাহদি শামস আল-দীন উল্লেখ করেছেন যে, হাবিব ইবনে আবদুল্লাহ কারবালার শহীদদের মধ্যে ছিলেন এবং এই সম্ভাবনাও উল্লেখ করেছেন যে শাবিব ইবনে আবদুল্লাহ আন-নাহশালী হলেন সেই ব্যক্তি, যাকে হাবিব ইবনে আবদুল্লাহ বা আবু আমর আন-নাহশালী হিসেবে উল্লেখ করা হয়।

জীবনী 
শাবিব মুহাম্মদ (সা.) এর অনুসারীদের মধ্যে একজন ছিলেন এবং আলি ইবনে আবি তালিবের সঙ্গী হিসেবে উল্লেখযোগ্য ছিলেন। তিনি জামাল, সিফফিন এবং নাহরাওয়ান যুদ্ধে অংশগ্রহণ করেছিলেন। যখন হজরত আলী শহীদ হন, তখন তিনি হাসান ইবনে আলী এর সঙ্গীদের একজন হলেন এবং তার সাথেই থাকিতেন। হজরত হাসানের মৃত্যুর পর তিনি হতে হজরত হুসাইনের সঙ্গী হন এবং তার সাথে থাকা শুরু করেন।

কারবালার যুদ্ধে 
শাবিব মদিনা থেকে মক্কা এবং তারপর কারবালা যাওয়ার পথে হুসাইনের সাথে ছিলেন। আশুরার দিনে শত্রুদের প্রথম আক্রমণের সময় লড়াই করতে করতে তিনি শহীদ হন। জিয়ারত আশ-শুহাদা গ্রন্থে তাকে উল্লেখ করে বলা হয়েছে,

তথ্যসূত্র

কারবালার যুদ্ধে নিহত ব্যক্তি
হোসাইন ইবনে আলী
হুসাইনীয়
৬৮০-এ মৃত্যু
ইসলামী বিশ্ববিদ্যালয়, বাংলাদেশের উপাচার্যের তালিকা

ইসলামী বিশ্ববিদ্যালয়, বাংলাদেশ স্বাধীনতার পর বাংলাদেশে প্রতিষ্ঠিত প্রথম বিশ্ববিদ্যালয়। এটি ইসলামী বিশ্ববিদ্যালয়, কুষ্টিয়া সংক্ষেপে ইবি নামেই অধিক পরিচিত। এখানে ধর্মতত্ত্ব, বিজ্ঞান, প্রকৌশল ও প্রযুক্তি, ব্যবসা প্রশাসন, আইন, সামাজিক বিজ্ঞান এবং মানবিক ও কলা অনুষদের অন্তর্ভুক্ত বিভাগে পাঠদান করা হয়। ১৯৭৯ সালের ২২ নভেম্বর কুষ্টিয়া জেলায় প্রতিষ্ঠানটি স্থাপন করা হয়। ইসলামী বিশ্ববিদ্যালয় ১৯৮৬ সালের ২৮ জুন তাদের একাডেমিক কার্যক্রম শুরু করে। বর্তমানে ৮টি অনুষদের অধীনে ৩৬টি বিভাগ চালু আছে। এই বিশ্ববিদ্যালয়ের অভ্যন্তরীণ প্রধান পদের নাম উপাচার্য। বিশ্ববিদ্যালয়ের বর্তমান উপাচার্যের নাম নকীব মোহাম্মদ নসরুল্লাহ।

উপাচার্যের তালিকা 
বিশ্ববিদ্যালয়ের প্রথম উপাচার্য ও নির্মাণ প্রকল্প পরিচালকের নাম এ এন এম মমতাজ উদ্দিন চৌধুরী। মোট ১৩ জন উপাচার্য এই বিশ্ববিদ্যালয়ে দায়িত্ব পালন করেছেন। বিশ্ববিদ্যালয়ের বর্তমান ১৪ তম উপাচার্যের নাম নকীব মোহাম্মদ নসরুল্লাহ। তালিকার মধ্যে ফয়েজ মুহাম্মাদ সিরাজুল হক ও মুহাম্মাদ আলাউদ্দিন এই বিশ্ববিদ্যালয়ের শিক্ষক ছিলেন।

আরো দেখুন 
 ঢাকা বিশ্ববিদ্যালয়ের উপাচার্যের তালিকা
 রাজশাহী বিশ্ববিদ্যালয়ের উপাচার্যের তালিকা
 জাহাঙ্গীরনগর বিশ্ববিদ্যালয়ের উপাচার্যের তালিকা
 বাংলাদেশী বিশ্ববিদ্যালয়ের উপাচার্যদের তালিকা

তথ্যসূত্র 

ইসলামী বিশ্ববিদ্যালয়, বাংলাদেশ
বাংলাদেশের বিশ্ববিদ্যালয়ের উপাচার্য
১৯৮৯ ফিফা ফুটসাল বিশ্ব চ্যাম্পিয়নশিপ

১৯৮৯ ফিফা ফুটসাল বিশ্ব চ্যাম্পিয়নশিপ হল বর্তমান ফিফা ফুটসাল বিশ্বকাপ প্রতিযোগিতার সর্বপ্রথম আসর যা ৫–১৫ জানুয়ারি পর্যন্ত নেদারল্যান্ডসে অনুষ্ঠিত হয়েছিল।

অংশগ্রহণকারী দেশ

ভেন্যু
নেদারল্যান্ড সে প্রচুর ক্রীড়া হল থাকলেও সেই দেশের ফুটবল অ্যাসোসিয়েশন দেশের পাঁচটি সবথেকে বড় এবং উন্নত হল বেছে নিয়েছিল।

প্রথম পর্ব

গ্রুপ এ

গ্রুপ বি

গ্রুপ সি

গ্রুপ ডি

দ্বিতীয় পর্ব

গ্রুপ এ

গ্রুপ বি

নক-আউট পর্ব

ফাইনাল

পুরস্কার

চূড়ান্ত অবস্থান

তথ্যসূত্র

বহিঃসংযোগ
FIFA Futsal World Championship Netherlands 1989, FIFA.com
FIFA Technical Report

ফিফা ফুটসাল বিশ্বকাপ
ইউসুফ আতাউনা

ইউসুফ আতাউনা (; ; জন্ম ২৬ অক্টোবর ১৯৬৬)  একজন ইসরায়েলি আরব রাজনীতিবিদ যিনি বর্তমানে হাদাশের নেসেটের সদস্য হিসেবে কাজ করছেন। তিনি পূর্বে অক্টোবর ২০১৭ থেকে ফেব্রুয়ারী ২০১৮ এর মধ্যে যৌথ তালিকার সদস্য হিসাবে কাজ করেছিলেন।

জীবনী 
তিনি হাদাশের একজন সদস্য। ২০১৫ নেসেট নির্বাচনের আগে চারটি প্রধান আরব দল যৌথ তালিকা জোট গঠন করেছিল। জোটের তালিকায় আতাউনাকে সপ্তদশ স্থানে রাখা হয়েছিল। জয়েন্ট লিস্ট ১৩টি আসনে জয়ী হওয়ায় তিনি তার আসনটি হারান।

নির্বাচনের আগে যৌথ তালিকার দলগুলি একটি ঘূর্ণন চুক্তি করেছিল, যার জন্য শেষ তাআল এমকে একটি সংযুক্ত আরব তালিকা প্রার্থীর জন্য তাদের আসন ছেড়ে দিতে হবে এবং চূড়ান্ত হাদাশ এমকে পরবর্তী বালাদের প্রার্থীর জন্য তাদের আসন ছেড়ে দিতে হবে। যাইহোক, যেহেতু বালাদের বাসেল ঘাটাকে জেলে পাঠানো হয়েছিল এবং পরবর্তী বালাদের প্রার্থী ( জুমা আজবারগা ) ইতিমধ্যেই নেসেটে প্রবেশ করেছিলেন। যে বিন্দুতে ঘূর্ণন ঘটার কথা ছিল, ইউনাইটেড আরব লিস্টের ইব্রাহিম হিজাজি নেসেটে মাত্র এক মাস পরে পদত্যাগ করেন, আতাউনা এবং পরবর্তী তাআল প্রার্থী (১৮ তম স্থানে ওয়াল ইউনিস) সুযোগটি ত্যাগ করবেন বলে আশা করা হয়েছিল। নেসেটে প্রবেশ করুন, বালাদের নিভিন আবু রহমনকে তালিকার ১৯তম স্থানে MK হওয়ার অনুমতি দেয়।

যাইহোক, হাদাশ এবং তাআল চুক্তিকে সম্মান না করার সিদ্ধান্ত নিয়েছে। আতাউনা ২৫ অক্টোবর ২০১৭-এ হিজাজির বদলি হিসেবে নেসেটে প্রবেশ করেন। যাইহোক, তিনি পরবর্তীতে ফেব্রুয়ারী ২০১৮-এ নেসেট থেকে পদত্যাগ করেন যাকে তিনি "যৌথ তালিকা সংরক্ষণের জন্য একটি শুভেচ্ছা অঙ্গভঙ্গি" হিসাবে উল্লেখ করেছিলেন এবং তা'আলের ওয়ায়েল ইউনিস দ্বারা প্রতিস্থাপিত হয়েছিল।

ইস্রায়েলে বহুবিবাহ অবৈধ হওয়া সত্ত্বেও আতাউনার দুটি স্ত্রী রয়েছে। তিনি তিন সন্তানের পিতা।

তথ্যসূত্র

বহিঃসংযোগ 
 

নেসেটের সদস্য ২০২২-২০২৬
নেসেটের সদস্য ২০১৫-২০১৯
যৌথ তালিকার রাজনীতিবিদ
হাদাশের রাজনীতিবিদ
জীবিত ব্যক্তি
১৯৬৬-এ জন্ম
বেদুইন ইসরায়েলি
নেসেটের বেদুইন সদস্য
জাওয়াদুল হক

জাওয়াদুল হক (জন্ম: ১৬ নভেম্বর ১৯৬১) একজন বাংলাদেশী চিকিৎসক। তিনি রাজশাহী মেডিকেল কলেজের কমিউনিটি মেডিসিন বিভাগের অবসরপ্রাপ্ত অধ্যাপক এবং রাজশাহী মেডিকেল বিশ্ববিদ্যালয়ের তৃতীয় উপাচার্য।

জন্ম
তিনি চাঁপাইনবাবগঞ্জ শহরের রাজারামপুরে ১৯৬১ সালের ১৬ নভেম্বর জন্মগ্রহণ করেন।

কর্মজীবন
জাওয়াদুল হক ১৯৮৬ থেকে ১৯৯৩ সাল পর্যন্ত দেশের বিভিন্ন উপজেলা স্বাস্থ্য কমপ্লেক্সে মেডিকেল অফিসার হিসেবে দায়িত্ব পালন করেন। তিনি রংপুর মেডিকেল কলেজের কমিউনিটি মেডিসিন বিভাগে ১৯৯৩ সালে প্রভাষক হিসেবে শিক্ষকতা শুরু করেন। তিনি রাজশাহী মেডিকেল কলেজের কমিউনিটি মেডিসিন বিভাগের অধ্যাপক ও বিভাগীয় প্রধান ছিলেন। ২০২০ সালের ১৫ নভেম্বর তিনি সরকারি চাকরি থেকে অবসর গ্রহণ করেন। রাজশাহীর ইসলামী ব্যাংক মেডিকেল কলেজের উপাধ্যক্ষ হিসেবেও তিনি কিছুদিন দায়িত্ব পালন করেছেন।

তিনি রাজশাহী মেডিকেল বিশ্ববিদ্যালয়ের সিন্ডিকেট সদস্য, প্রিভেন্টিভ ও সোশ্যাল মেডিসিন অনুষদের প্রতিষ্ঠাতা ডিন, নিয়োগ কমিটির সদস্য, সংবিধি কমিটি ও ক্রয় কমিটির আহ্বায়ক হিসেবে দায়িত্ব পালন করেন। এছাড়া তিনি কলেজ পরিদর্শক এবং পরীক্ষা নিয়ন্ত্রকের অতিরিক্ত দায়িত্ব পালন করেছেন।

জাওয়াদুল হক ২০২৪ সালের ৯ সেপ্টেম্বর রাজশাহী মেডিকেল বিশ্ববিদ্যালয়ের উপাচার্য নিযুক্ত হন এবং ১০ সেপ্টেম্বর আনুষ্ঠানিকভাবে দায়িত্ব গ্রহণ করেন।

তথ্যসূত্র

১৯৬১-এ জন্ম
বাংলাদেশী চিকিৎসক
চাঁপাইনবাবগঞ্জ জেলার ব্যক্তি
রাজশাহী মেডিকেল বিশ্ববিদ্যালয়ের উপাচার্য
রাজশাহী মেডিকেল কলেজের প্রাক্তন শিক্ষক
ফাতিমা বিনতে হুজাম

ফাতিমা বিনতে হুজাম (), যিনি উম্মুল বানিন () নামে বেশি পরিচিত, তিনি ছিলেন আলী ইবনে আবি তালিব এর স্ত্রী। আলি ছিলেন চতুর্থ রাশিদুন খলিফা () এবং প্রথম শিয়া মতবাদে ইমাম। তিনি বনু কিলাব গোত্রের সদস্য ছিলেন  যা কায়েস গোত্রের অন্তর্গত। আলির প্রথম স্ত্রী ফাতিমা,যিনি ইসলামের নবী মুহাম্মদ এর কন্যা ছিলেন, তার মৃত্যুর (৬৩২) পরে উম্মুল বানিন আলিকে বিয়ে করেন। তিনি আলিকে চার পুত্র সন্তান উপহার দেন, যারা সবাই কারবালার যুদ্ধ (৬৮০) তে শহীদ হন।

জীবনী 
তার জন্মতারিখ অজানা। শিয়া  ইতিহাসবিদ আবু আল-ফারাজ আল-ইসফাহানি তার মাকাতিল আল তালিবিইন বইয়ে আলীর বংশধরদের জীবনী লেখেন, সেখানে তিনি আলির সাথে তার বিয়ের কিছু তথ্য প্রদান করেছেন। তার তথ্য মতে, আলির ভাই আকিল ফাতিমা বিনতে হুজামকে আলির কাছে পরিচয় করিয়ে দেন, কারণ তার গোত্র ছিল বীরত্বের জন্য বিখ্যাত। আশা করা হয়েছিল যে, তিনি আলিকে সাহসী সন্তান উপহার দেবেন। এই বিয়ের ফলে তাদের চার পুত্র সন্তান জন্মগ্রহণ করেন: আব্বাস, আবদুল্লাহ, জাফর এবং উসমান। ফাতিমা বিনতে হুজামের একটি কবিতায় উল্লেখ করা হয়েছে যে, তার ছেলেদের বীরত্বের কারণেই তাকে উম্মুল বানিন (অর্থ: ছেলেদের মা) বলা হতো। এই চার পুত্র তাদের সৎভাই হুসাইন ইবনে আলি এর সাথে কারবালার যুদ্ধ (৬৮০) এ লড়াই করেন এবং তার সাথে শহীদ হন। যখন উম্মুল বানিন কারবালায় তাদের মৃত্যুর সংবাদ পান, তখন তিনি বলেছিলেন যে, তিনি তার সন্তানদের এবং পৃথিবীর সমস্ত কিছু কুরবানি দিতেন, যদি হুসাইন আবার জীবিত থাকতেন। শিয়া পণ্ডিত ইউসফি-ওশকুরি এটিকে তার আহলে বাইত অর্থাৎ মুহাম্মদের পরিবারের প্রতি তার গভীর ভক্তির নিদর্শন হিসেবে দেখেন।কারবালা থেকে ফেরার পর, জয়নব বিনতে আলী ব্যক্তিগতভাবে উম্মুল বানিনের কাছে গিয়ে শোক প্রকাশ করেন। তিনি নিয়মিত মদিনার আল-বাকি কবরস্থান এ যেতেন তার নাতি (উবাইদুল্লাহ) যিনি আব্বাসের পুত্রদের সাথে শোক প্রকাশ করতেন। তার কবিতা শুনে সেখানকার লোকদের চোখে অশ্রু আসতো। এমনকি উমাইয়া মারওয়ান ইবনে হাকাম এরও  চোখে পানি এসে যেত। তিনি আল-বাকি কবরস্থানে সমাহিত আছেন,তবে তার মৃত্যুর সাল অজানা

শিয়া সংস্কৃতি 
বিশেষ করে ইরান-এ  শিয়া নারীরা উম্মে আল-বানিনের কাছে তাওয়াসসুলের দোয়া করে,তার আত্মাকে তাদের প্রার্থনার সঙ্গে যুক্ত করার অনুরোধ জানায়। বিশেষ করে তারা যখন চরম প্রয়োজনের মধ্যে থাকে বা কঠিন সময়ে ধৈর্য ধরার জন্য সাহায্য চায়।

তথ্যসূত্র

ইসলাম
নারী সাহাবা
আলী
আল বাকী কবরস্থান
পাশুপতসূত্র

পাশুপতসূত্র হলো একটি সংস্কৃত-ভাষার পাঠ্য যাকে প্রাচীন ভারতের পাশুপত শৈববাদের দ্বারা উদ্ঘাটন হিসাবে বিবেচনা করা হয়। পাঠ্যটির রচনাকাল আনুমানিক ৪০০ এবং ৫৫০ খ্রিস্টাব্দ, এবং এটি পাশুপতদের প্রাচীনতম টিকে থাকা পাঠ্য।  কৌণ্ডিন্য পাঠ্যের উপর পঞ্চার্থ-ভাষ্য নামে ভাষ্য লিখেছেন।

বিষয়বস্তু 
পাঠে, শিব একজন ব্রাহ্মণের মৃতদেহে প্রবেশ করেন, যা লকুলীশ রূপে জীবিত হয় এবং চার শিষ্যকে শিক্ষা দেয়।

পাঠ অনুসারে, পাশুপত হিন্দু ঐতিহ্যের জীবনের চারটি স্তর অতিক্রম করে তিনটি পর্যায়ে বিভিন্ন পালনের মাধ্যমে একটি পর্যায় অতিক্রম করে।

প্রথম পর্যায়ে, পাশুপতা তপস্বী হতে আগ্রহী একজন ব্যক্তির উচিত:

 শিব মন্দিরের আশেপাশে থাকেন
 পাশুপত তপস্বীর চিহ্ন বহন করুন, অর্থাৎ যে ভস্মে তিনি প্রতিদিন তিনবার স্নান করেন
 "গান, নাচ, হাসি, এবং মন্ত্র পুনরাবৃত্তি" সহ পূজা
 চুরি না করা, কৌমার্য, প্রাণীদের ক্ষতি না করা ইত্যাদির মতো গুণাবলী গড়ে তুলুন
উচ্চাকাঙ্ক্ষী (সাধক) এভাবে ধীরে ধীরে নিজেকে শুদ্ধ করে, এবং দ্বিতীয় পর্যায়ে প্রবেশ করে। সে মন্দির ছেড়ে চলে যায় এবং মৌখিক ও শারীরিক নির্যাতনের জন্য অসামাজিক আচরণে লিপ্ত হয়। পাঠ্যটি বলে যে উচ্চাকাঙ্ক্ষীর পাপ তার অপব্যবহারকারীদের কাছে চলে যায় এবং তাদের পুণ্য তার কাছে চলে যায়৷ এই অসামাজিক আচরণের উদাহরণগুলির মধ্যে রয়েছে:

 পাবলিক প্লেসে ঘুমিয়ে থাকার ভান করা
 অঙ্গ-প্রত্যঙ্গ কাঁপানো এবং পক্ষাঘাতগ্রস্ত হওয়ার ভান করা
 লিঙ্গ করা
 পাগল হওয়ার ভান করা
 যুবতী মহিলাদের প্রতি অশ্লীল আচরণে লিপ্ত হওয়া
এরপরে, প্রার্থী তৃতীয় পর্যায়ে প্রবেশ করে, যেখানে তার উচিত:

 জনসাধারণের থেকে দূরে নির্জন বাড়ি বা গুহায় বসবাস করুন
 ভিক্ষা বন্ধ করে বেঁচে থাকা
 শিবের পাঁচটি পবিত্র মন্ত্র এবং ওঁ উচ্চারণে ধ্যান করুন
পাঠে বলা হয়েছে যে এই অনুশীলনগুলি অনুসরণ করার পরে, উচ্চাকাঙ্ক্ষী তার আত্মাকে শিবের সাথে একত্রিত করে। এই ইউনিয়নে ছয় মাস থাকার পর, তিনি শ্মশানে বসবাস শুরু করেন, যা পাওয়া যায় তাতে বেঁচে থাকেন এবং অবশেষে মারা যান। এইভাবে তিনি শিবের সাথে একত্রিত হন এবং শিবের কৃপায় তার সমস্ত দুঃখের অবসান ঘটান।

তথ্যসূত্র

বহিঃসংযোগ 
 Pāśupatasūtra, Göttingen Register of Electronic Texts in Indian Languages (GRETIL)

সংস্কৃত গ্রন্থ
শৈব ধর্মগ্রন্থ
প্রত্যাদেশ
২০২৪ অস্ট্রেলিয়া ক্রিকেট দলের স্কটল্যান্ড সফর

অস্ট্রেলিয়া ক্রিকেট দল স্কটল্যান্ড জাতীয় ক্রিকেট দলের সাথে খেলার জন্য সেপ্টেম্বর ২০২৪ সালে স্কটল্যান্ড সফর করেছিল। এই সফরে তিনটি টি-টোয়েন্টি আন্তর্জাতিক (টি২০আই) ম্যাচ ছিল। এটি ছিল দুই দলের মধ্যে প্রথম টি২০ দ্বিপাক্ষিক সিরিজ। অস্ট্রেলিয়া সর্বশেষ স্কটল্যান্ড সফর করেছিল ২০১৩ সালে।

অস্ট্রেলিয়া ৩–০ ব্যবধানে সিরিজ জয় লাভ করেছিল।

দলীয় সদস্য

২০২৪ সালের ১৫ই আগস্ট তারিখে, স্পেন্সার জনসনকে পার্শ্ব-স্ট্রেইনের কারণে সিরিজ থেকে বাদ দেওয়া হয়েছিল, শন অ্যাবট তার স্থলাভিষিক্ত হিসাবে নামকরণ করা হয়েছিল। ২০২৪ সালের ২৪ আগস্ট জশ হ্যাজলউড কাফ স্ট্রেইনের কারণে সিরিজ থেকে ছিটকে যান, রাইলি মেরেডিথ তার বদলি হিসাবে নামকরণ করা হয়েছিল। ২০২৪ সালের ৬ই সেপ্টেম্বর তারিখে, নাথান এলিস হ্যামস্ট্রিং ইনজুরির কারণে সিরিজ থেকে ছিটকে যান।

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজ হোম

২০২৪-এ স্কটিশ ক্রিকেট
২০২৪-এ অস্ট্রেলীয় ক্রিকেট
২০২৪-এ আন্তর্জাতিক ক্রিকেট প্রতিযোগিতা
স্কটল্যান্ড ২০২৪
স্কটল্যান্ডের আন্তর্জাতিক ক্রিকেট সফর
২০২৪
মুক্তি মৈত্রী

মুক্তি মৈত্রী কুষ্টিয়ার চৌড়হাস মোড়ে অবস্থিত একটি ভাস্কর্য বা স্মৃতিসৌধ। এটি মুক্তি মিত্র নামেও পরিচিত। ১৯৭১ সালের ১০ ডিসেম্বর পাকিস্তানি সেনাদের সঙ্গে যুদ্ধের সময় মিত্র বাহিনীর অনেক সেনা নিহত হয়। পরেরদিন ১১ ডিসেম্বর মিত্রবাহিনীর পাল্টা আক্রমণে পাকিস্তানি সেনাবাহিনী পরাজিত হয় এবং কুষ্টিয়া শত্রু মুক্ত হয়। এই স্মৃতি ধরে রাখতে ১৯৯০ সালে স্মৃতিসৌধ নির্মাণের উদ্যোগ গ্রহণ করা হয়েছিল। এটি বাংলাদেশে মিত্রবাহিনীর সদস্যদের স্মরণে নির্মিত সর্বপ্রথম স্মৃতিস্তম্ভ।

প্রেক্ষাপট ও ইতিহাস 

১৯৭১ সালের ১০ ডিসেম্বর কুষ্টিয়ার চৌড়হাসে পাকিস্তানি সেনাবাহিনীর সঙ্গে যুদ্ধে মিত্র বাহিনীর অনেক সেনা নিহত হন। ধ্বংস হয়ে যায় কয়েকটি ট্যাংক ও একটি বিমান। পরেরদিন ১১ ডিসেম্বর মিত্রবাহিনীর পাল্টা আক্রমণে পাকিস্তানি সেনাবাহিনী পরাজিত হয়। প্রতিবছর ১১ ডিসেম্বর কুষ্টিয়া জেলায় কুষ্টিয়া মুক্ত দিবস উদযাপিত হয়।

এ স্মৃতি ধরে রাখতে ১৯৯০ সালে চৌড়হাস মোড়ে একটি স্মৃতিস্তম্ভ তৈরির উদ্যোগ গ্রহণ করা হয়। কিন্তু দফায় দফায় নকশা পরিবর্তন এবং অর্থনৈতিক ও বিভিন্ন জটিলতার কারণে তা বাস্তবায়ন হয়নি। উদ্যোগ নেওয়ার প্রায় ২৫ বছর পর ২০১৫ সালে নির্মাণ কাজ শেষ হয়। নাম দেওয়া হলো মুক্তি মৈত্রী। ভারতের ত্রিপুরা রাজ্যের গভর্নর তথাগত রায় ২০১৫ সালে ১০ ডিসেম্বর উদ্বোধন করেন।

উদ্ভোধনের এই অনুষ্ঠানে উপস্থিত ছিলেন তৎকালীন মুক্তিযুদ্ধ বিষয়ক মন্ত্রী আ. ক. ম. মোজাম্মেল হক, আওয়ামী লীগের যুগ্ম সাধারণ সম্পাদক ও কুষ্টিয়া-৩ আসনের সাবেক সংসদ সদস্য মাহবুবউল আলম হানিফ, কুষ্টিয়া-৪ আসনের সাবেক সংসদ সদস্য আব্দুর রউফ, ইসলামী বিশ্ববিদ্যালয়ের ১১তম উপাচার্য আব্দুল হাকিম সরকার, তৎকালীন কুষ্টিয়া জেলা প্রশাসক সৈয়দ বেলাল হোসেন, জেলা পরিষদের প্রশাসক জাহিদ হোসেন জাফর, কুষ্টিয়া জেলা আওয়ামী লীগের সভাপতি আলহাজ সদর উদ্দিন খান ও সাধারণ সম্পাদক আজগর আলীসহ জেলা ও উপজেলার মুক্তিযোদ্ধা কমান্ডারবৃন্দ উপস্থিত ছিলেন।

গঠনশৈলী 

একটি উঁচু ও দৃঢ় মঞ্চের উপরে একটি ট্যাংক রয়েছে। ট্যাংকের মাঝে ও মঞ্চের পূর্ব দিক থেকে ১টি করে মোট ২টি কলাম উপরে একটি যুদ্ধ বিমান রয়েছে।

স্তম্ভের চারপাশে মোট ৭টি ম্যুরাল রয়েছে। প্রথমেই রয়েছে বাংলাদেশের সাবেক রাষ্ট্রপতি শেখ মুজিবুর রহমান ও ভারতের সাবেক প্রধানমন্ত্রী ইন্দিরা গান্ধী প্রতিকৃতি। এরপর রয়েছে শেখ মুজিবের সাতই মার্চের ভাষণ চিত্র, মুজিবনগর সরকারের অস্থায়ী রাষ্ট্রপতি সৈয়দ নজরুল ইসলাম ও প্রধানমন্ত্রী তাজউদ্দীন আহমদের প্রতিকৃতি। এছাড়াও আলাদাভাবে রয়েছে জাতীয় চার নেতার প্রতিকৃতি, স্বাধীন বাংলাদেশের অস্থায়ী রাজধানী মুজিবনগর স্মৃতিসৌধের চিত্র। যুদ্ধবিমান ও ট্যাংক সংবলিত স্তম্ভসহ কুষ্টিয়া শহর হানাদার মুক্ত করতে গিয়ে যুদ্ধে ক্ষতিগ্রস্ত ট্যাঙ্কের উপর বিজয়োল্লাসিত উৎসুক জনতার ছবি। রয়েছে একাত্তর সালের ১৬ ডিসেম্বর তৎকালীন রেসকোর্স ময়দানে পাকিস্তানি বাহিনীর আত্মসমর্পণের ঐতিহাসিক চিত্র ও সাতজন বীরশ্রেষ্ঠর প্রতিকৃতি। ২০২৪ সালের ৫ই আগস্ট শেখ হাসিনা পদত্যাগের পর স্থাপনাটি কিঞ্চিৎ ক্ষতিগ্রস্থ হয়।

তথ্যসূত্র

বহিঃসংযোগ 

 
 

কুষ্টিয়ার ভাস্কর্য
কুষ্টিয়ার স্মৃতিস্তম্ভ ও স্মারক২০১৫-এ বাংলাদেশে প্রতিষ্ঠিত
২০১৫-এর ভাস্কর্য
বাংলাদেশের স্বাধীনতা যুদ্ধের ভাস্কর্য
কুষ্টিয়ার স্মৃতিস্তম্ভ ও স্মারক